30ma di novembro

Videz quo ligesas adhike (che utensili). - A pagino di yaro.

La 30ma di novembro esas la 334ma dio di la yaro (335ma en bisextila yari) segun Gregoriala kalendario. Restas 31 dii til la fino di la yaro.

Dio 
 Dio di Santa Andreas, patrono-santo di Skotia e Rusia.
 Dio di la Nedependo, en Barbados.

Eventi 
 977 - Otto la 2ma, Santa Romana imperiestro, probas sensucese kaptar Paris. Ilu levas la siejo e retretas.
 1406 - Gregorius la 12ma divenas papo.
 1538 - Sucre, en Equador, fondesas.
 1700 - Batalio di Narva: Karl la 12ma di Suedia vinkas Rusi.
 1731 - Ter-tremo frapas Beijing e produktas cirkume  morti.
 1786 - Toskania divenas l'unesma moderna stato qua eliminas mortopuniso.
 1853 - Milito di Krimea: Rusa imperio vinkas Otomani che batalio di Sinop.
 1911 - Mongoli establisas provizora nedependanta guvernerio.
 1936 - Kristala Palaco (Crystal Palace), grandega strukturo en London, destruktesas pro fairo. La edifico, de vitro-plaki e tenua koloni de gis-fero, konstruktesis en Hyde-parko por la Granda Expozo di 1851; olua longeso esis 564 m ed alteso esis 39 m. Pos la expozo, ol esis ri-konstruktata en 1854 en altra parto di London. Dum la vespero di ca dio, mikra fairo deskovresis, qua rapide extensis su; malgre la arivo di 89 fairo-vehili, la strukturo destruktesas pos kelka hori.
 1938 - Parlamento di Chekoslovakia elektas Emil Hácha prezidanto.
 1939 - Duesma mondomilito: Sovietia atakas Finlando, e Vintro-milito komencas. Sovietia formacas marioneto-rejimo di Otto Wille Kuusinen por Finlando, tamen Finlandani ne unionas ad ol.
 1943 - Eventas konfero di Tehran dum la duesma mondomilito: Franklin Roosevelt (Usa), Winston Churchill (Unionita Rejio) e Iosif Stalin (Sovietia) decidas atakar Germana armeo en Normandia (Operaco Overlord).
 1962 - En Unionita Nacioni, Burmano U Thant elektesas kom generala sekretario.
 1966 - Barbados nedependanteskas del Unionita Rejio.
 1967 - Sud-Yemen nedependanteskas del Unionita Rejio.
 1981 - Usa e Sovietia komencas negociar en Genève pri diminuto di nukleara fuzei en Europa.
 1982 - Papo Ioannes Paulus la 2ma vizitas Hispania.
 1994 - Fairo en krozonavo MS Achille Lauro proxim la litoro di Somalia
 1995 - Javier Solana surprizante divenas kandidato a posteno di chefo di NATO, 52 Usana parlamentani opozas lo.
 1999 - En Seattle, Washington, Usa, demonstro kontre la globaligo surprizas policisti ed apertal evento di granda kunveno abrogesas. La protesto duros til la 3ma di decembro.
 2018 - Chefi di stato di Usa, Kanada e Mexikia signatas en Buenos Aires komercala pakto qua remplasas NAFTA.
 2021 - Barbados divenas republiko, ye la 55ma aniversario di lua nedependo.

Naski 
 1427 - rejulo Kasimir la 4ma di Polonia (m. 1492)
 1565 - Pierre Fourier, Franca sacerdoto judikata kom santo por katolik-eklezio (m. 1640)
 1602 - Otto von Guericke, Germana ciencisto (m. 1686)
 1642 - Andrea Pozzo, Italiana piktisto (m. 1709)
 1667 - Jonathan Swift, Angla-Irlandana skriptisto (m. 1745)
 1670 - John Toland, Irlandana filozofo (m. 1722)
 1813 - Charles-Valentin Alkan, Franca kompozisto (m. 1888)
 1817 - Theodor Mommsen, Germana skriptisto, Nobel-laureato (m. 1903)
 1825 - William-Adolphe Bouguereau, Franca piktisto (m. 1905)
 1835 - Mark Twain, Usana skriptisto (m. 1910)
 1837 - José Dias Ferreira, chefministro di Portugal (m. 1909)
 1847 - Afonso Pena, prezidanto di Brazilia (m. 1909)
 1863 - Andrés Bonifacio, prezidanto (neoficala) di Filipini (m. 1897)
 1869 - Nils Gustaf Dalén, Sueda fizikisto, Nobel-laureato (m. 1937)
 1874 - Winston Churchill, politikisto, chefministro di Unionita Rejio, Nobel-laureato pri literaturo (m. 1965)
 1875 - Otto August Strandman, chefministro di Estonia (m. 1941)
 1883 - Gustav Suits, Estoniana poeto (m. 1956)
 1889 - Edgar Douglas Adrian, Britaniana fiziologiisto, Nobel-laureato (m. 1977)
 1895 - Hans Cornioley, Suisa docisto ed Idisto (m. 1976)
 1902 - Lyyli Heinänen, Fin astronomino ed Esperantistino (m. 1988)
 1904 - Clyfford Still, Usana piktisto (m. 1980)
 1913 - Robert Castelló, Hispana Esperantisto ed Idisto (m. 1988)
 1915 - Henry Taube, Kanadana kemiisto, Nobel-laureato (m. 2005)
 1918 - Efrem Zimbalist, Jr., Usan aktoro (m. 2014)
 1926 - Andrzej Viktor Schally, Polona-Usana mediko, Nobel-laureato
 1927 - Robert Guillaume, Usan aktoro (m. 2017)
 1934 - Lansana Conté, prezidanto di Guinea (m. 2008)
 1937 - Ridley Scott, Britaniana filmifisto
 1945 - Roger Glover, Britaniana muzikisto (Deep Purple)
 1947 - Moses Nagamootoo, chefa ministro di Guyana
 1947 - Sergio Badilla Castillo, Chiliana poeto
 1955 - Billy Idol, Britaniana rock-kantisto
 1956 - Ali Asadov, chefministro di Azerbaijan
 1960 - Gary Lineker, Britaniana futbalisto ed entraprezisto
 1965 - Ben Stiller, Usan aktoro e komediisto
 1966 - Mika Salo, Finlandan automobilisto di Formulo 1
 1978 - Clay Aiken, Usan aktoro, kantisto e politikal aktivisto
 1978 - Gael García Bernal, Mexikian aktoro
 1978 - Foma, episkopo del Eklezio Ortodoxa Rusa
 1982 - Elisha Cuthbert, Kanadan aktorino
 1984 - Kaciarina Licvinava, Bielorusa manekinino
 1984 - Olʹga Rıpakova, Kazakstanan atletino
 1987 - Ian Hecox, membro de la duo komika Smosh
 1990 - Magnus Carlsen, Norvegiana shakoludisto
 1995 - Victoria Duval, Usana tenisistino

Morti 
 1647 - Giovanni Lanfranco, Italiana piktisto (n. 1582)
 1694 - Marcello Malpighi, Italiana mediko (n. 1628)
 1718 - Rejulo Karl la 12ma di Suedia (n. 1682)
 1812 - Stefano Tofanelli, Italiana piktisto (n. 1752)
 1830 - Papo Pius la 8ma (n. 1761)
 1876 - Antonio González y González, chefministro di Hispania (n. 1792)
 1892 - Dimitrios Valvis, chefministro di Grekia (n. 1808 o 1814)
 1900 - Oscar Wilde, Irlandana skriptisto (n. 1854)
 1913 – Adolphe Nicolas, Franca mediko e Volapükisto (n. 1833)
 1935 - Fernando Pessoa, Portugalana skriptisto (n. 1888)
 1953 - Francis Picabia, Franca piktisto (n. 1879)
 1954 - Wilhelm Furtwängler, Germana orkestrestro (n. 1886)
 1960 - Henri Bouchard, Franca skultisto (n. 1875)
 1976 - Hans Cornioley, Suisa docisto ed Idisto (n. 1895)
 1984 - Jimmy Preston, Usana saxofonisto (n. 1913)
 1989 - Ahmadou Ahidjo, prezidanto di Kamerun (n. 1924)
 1992 - Peter Blume, Usana piktisto e skultisto (n. 1906)
 2000 - Ansumane Mané, militisto e chefo di stato di Guinea-Bisau (n. 1940)
 2001 - Robert Tools, viro en qua instalesis la unesma artificala kordio (n. 1942)
 2012 - Inder Kumar Gujral, chefministro di India (n. 1919)
 2013 - Moussa Konaté, Maliana skriptisto (n. 1951)
 2018 - George H. W. Bush, prezidanto di Usa (n. 1924)
 2022 - Jiang Zemin, chefo di Komunista partiso e prezidanto di Popul-Republiko Chinia (n. 1926)
 2023 - Shane MacGowan, Irlandana kantisto, kompozisto e muzikisto (n. 1951)

Referi 

Kategorio:Dio di yaro
Kategorio:Novembro